Държавен вестник, бр. 63, 2009 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  63
и дела на прокурорите и следователите, Инс-
пекторатът сигнализира компетентните ор-
гани за отправяне на искане за приемане на
тълкувателни решения или тълкувателни пос-
тановления.
Чл. 23. Инспекторатът изпраща предложе-
ния до организации и държавни органи в случа-
ите, когато констатира необходимост от пред-
приемане на действия от организацията или
органа, до който са отправени.
Чл. 24. (1) Доклад се съставя за резултати от
анализа и обобщаването на делата, които са
приключили с влязъл в сила съдебен акт, както
и приключилите преписки и дела на прокуро-
рите и следователите.
(2) Докладът може да бъде изпратен на ор-
ганизации и държавни органи, включително и
органи на съдебната власт.
Г л а в а  ч е т в ъ р т а
ОРГАНИЗАЦИЯ НА РАБОТАТА
НА ИНСПЕКТОРАТА
Раздел I
Общи положения
Чл. 25. Инспекторатът се състои от главен
инспектор и десет инспектори.
Чл. 26. (1) При осъществяване на дейността
си Инспекторатът се подпомага от админист-
рация. Числеността на администрацията не
може да надвишава два пъти и половина броя
на инспекторите, включително и главния инс-
пектор.
(2) При Инспектората, извън администра-
цията по ал. 1, се назначават чрез конкурс екс-
перти, които подпомагат дейността на главния
инспектор и на инспекторите.
Чл. 27. Длъжностите в Инспектората са в
съответствие с длъжностно разписание и типо-
ви длъжностни характеристики.
Раздел II
Главен инспектор. Инспектори
Чл. 28. (1) Главният инспектор и инспекто-
рите се избират и освобождават при условия и
ред, определени с Конституцията на Република
България и Закона за съдебната власт.
(2) За главен инспектор и инспектори се
избират юристи с високи професионални и нрав-
ствени качества.
Чл. 29. (1) Възнаграждението на главния
инспектор е равно на възнаграждението на пред-
седател на отделение във Върховния касацио-
нен съд.
(2) Възнаграждението на инспекторите е
равно на възнаграждението на съдия във Вър-
ховния касационен съд.
(3) Към основното трудово възнаграждение
на главния инспектор и инспекторите се изпла-
ща допълнително възнаграждение за продъл-
жителна работа в размер на 2 % за всяка прос-
лужена година при условията на чл. 219 ЗСВ.
(4) На главния инспектор и на инспекторите
се заплаща допълнително трудово възнаграж-
дение за извънреден труд само за изпълнение
на служебни задължения в празнични и почив-
ни дни.
(5) За всяка година на главния инспектор и
инспекторите се изплащат средства за облекло
в размера, определен в чл. 221 ЗСВ.
(6) Задължителното обществено и здравно
осигуряване на главния инспектор и инспекто-
рите се извършва за сметка на бюджета на съ-
дебната власт.
(7) Главният инспектор и инспекторите за-
дължително се застраховат срещу злополука за
сметка на бюджета на съдебната власт и имат
право на ежегоден профилактичен преглед.
Чл. 30. (1) Главният инспектор и инспекто-
рите имат право на отпуск 30 работни дни и
допълнителен отпуск по един работен ден за
всеки две години юридически стаж, като общи-
ят размер на отпуска не може да надвишава 60
календарни дни.
(2) Главният инспектор и инспекторите имат
право на неплатен годишен отпуск до 30 работ-
ни дни в календарна година. Този отпуск се за-
чита за юридически стаж.
Чл. 31. Времето, прослужено като главен
инспектор или инспектор в Инспектората към
Висшия съдебен съвет, се зачита за стаж по
чл. 164, ал. 1—5 ЗСВ. Главният инспектор и
инспекторите се ползват със статута на съдии,
прокурори и следователи.
Чл. 32. (1) Инспекторите могат да бъдат
награждавани с отличия и награди за образцо-
во изпълнение на служебните задължения.
(2) Видът на наградата се определя в запо-
ведта на главния инспектор, с която се награж-
дава инспекторът.
Чл. 33. Главният инспектор и инспекторите
ползват материалната база на органите на съ-
дебната власт.
 Чл. 34. Главният инспектор и инспектори-
те не може да получават възнаграждение за
извършване на дейност по договор или по слу-
жебно правоотношение с държавна или общес-
твена организация, търговско дружество, коо-
перация, юридическо лице с нестопанска цел,
физическо лице или едноличен търговец, с из-
ключение на научна и преподавателска дей-
ност, участие в изработването на проекти на
нормативни актове, които са възложени от На-
родното събрание или органите на изпълни-
телната власт, участие в състави на избира-
телни комисии за провеждане на избори за
народни представители, за президент и вице-
президент на републиката, за членове на Ев-
ропейския парламент от Република България
и за местни органи, както и за упражняване на
авторски права и за участие в международни
проекти, включително финансирани от Евро-
пейския съюз.
Чл. 35. Главният инспектор и инспекторите
следва да отговарят на условията за несъвмес-
тимост по чл. 18, ал. 1 ЗСВ.